cyanic-selkie/wikianc huggingface dataset:
மஞ்சள் வயிற்றுக் கதிர்க்குருவி
இது வங்கதேசம், பூட்டான், புரூணை, கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. மிதமான காடுகள், மிதவெப்ப மண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக்காடு ஆகியவை இதன் இயற்கை வாழ்விடங்களாகும். இடது|thumb| [[பூட்டான்|பூட்டானின் திங்டிபியில்.]]
மேற்கோள்கள்
பகுப்பு:வடகிழக்கு இந்தியப் பறவைகள் பகுப்பு:கதிர்க்குருவி
கட்டேரி, வாலாஜாபேட்டை ஒன்றியம்
கட்டேரி (KATTERI) என்பது இந்தியாவின், தமிழ்நாட்டின், இராணிப்பேட்டை மாவட்டம், வாலாஜாபேட்டை ஊராட்சி ஒன்றியத்துக்கு, உட்பட்ட  ஒரு சிற்றூர் ஆகும்.
மக்கள்வகைப்பாடு
பாகவெளி ஊராட்சிக்கு உட்பட்ட இந்த ஊரானது வாலாஜாபேட்டையில் இருந்து 7 கிலோமீட்டர் தொலைவிலும், வேலூரில் இருந்து 36 கிலோமீட்டர் தொலைவிலும்,மாநிலத் தலைநகரான சென்னையில் இருந்து 106 உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 191  வீடுகள் உள்ளன. கிராமத்தின் மொத்த மக்கள் தொகையானது 773 ஆகும். இதில் ஆண்கள் எண்ணிக்கை 372, பெண்களின் எண்ணிக்கை 401 என உள்ளது. மக்களின் கல்வியறிவு விகிதமானது  52.7 %  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:இராணிப்பேட்டை மாவட்ட சிற்றூர்கள்
கார்கி (திரைப்படம்)
கார்கி என்பது அரிஅரன் ராசூ & கௌதம் ராமச்சந்திரன் ஆகியோரால் எழுதப்பட்டு 2022 ஆம் ஆண்டு வெளியான இந்திய தமிழ் சட்ட நாடகத் திரைப்படமாகும், இது கௌதம் ராமச்சந்திரனால் இயக்கப்பட்டது, பிளாக்கி, செனி & மை லெஃப்ட் ஃபுட் புரொடக்சன் தயாரிப்பில் சாய் பல்லவி முக்கிய கதாபாத்திரத்தில் நடித்துள்ள படம். கோவிந்த் வசந்தா இசையமைத்துள்ள இப்படத்தின் ஒளிப்பதிவை சிரேயந்தியும் பிரேம்கிருட்டிணா அக்காதும் படத்தொகுப்பை சபீக் முகமது அலி ஆகியோரும் செய்துள்ளனர். கார்கி 15 சூலை 2022 அன்று திரையரங்குகளில் வெளியானது.
கதை
இக்குற்றச்சாட்டால் பொது மக்கள் இவர்களை வெறுக்கின்றனர், குடும்ப நண்பரான வெற்றிகரமான வழக்கறிஞராலும் ( ஜெயபிரகாஷ் ) அவர்கள் கைவிடப்படுகிறார்கள். ஆனால், அவரது உதவியாளரும், சொல்லிக்கொள்ளும் படி இல்லாத வழக்கறிஞருமான இந்திரன் கலியபெருமாள் ( காளி வெங்கட் ), அவர் இழப்பதற்கு எந்த நற்பெயரும் இல்லாததால், அவர்கள் சார்பில் வாதாட ஒப்புக்கொள்கிறார். விசாரணையில், விசாரணை அதிகாரியை விசாரிக்கும் போது, பாதிக்கப்பட்ட பெண்ணுக்கு அதிக அளவிலான பார்பிட்யூரேட்டுகள் தவறாகப் பயன்படுத்தப்பட்டதை இந்திரன் கண்டுபிடிக்கிறார், இதனால் பாதிக்கப்பட்ட பெண்ணின் சாட்சியம் (பிரம்மானந்தாவை குற்றவாளி என அடையாளம் காட்டுவது) ஏற்றுக்கொள்ள முடியாதது என்கிறார்.
மேலும், இந்திரன் பாதிக்கப்பட்ட பெண்ணின் அப்பாவை சந்திந்தித்த பொழுது அவர் தான் பிரம்மானந்தாவை (அவரது குற்றத்தில் உறுதியாக இருந்தார்) தன் மகளை அடையாளம் காட்டச்சொன்னார் என்பது  தெரிகிறது, ஏனெனில் அவள் அதிர்ச்சியால் பாதிக்கப்பட்டு செயல்பட முடியாமல் இருந்தாள். இவை அனைத்தும் ஆதாரங்களை கேள்விக்குள்ளாக்குறள் ஆக்கியதான் காரணமாக பிரம்மானந்தாவுக்கு நிபந்தனை பிணை பெற உதவியது.
குற்றம் நடந்த நாளில் நாள் முழுவதும் வீட்டில் இருந்ததாக முன்னர் கூறிய அவளது அப்பாவின் சக ஊழியர் ( லிவிங்ஸ்டன் ) கவனக்குறைவாக, குடி மயக்கத்தில், உண்மையில் குழந்தை அங்கே கிடப்பதை முதலில் கண்டுபிடித்து, பிரம்மானந்தாவை எச்சரித்ததை அறியாமல் வெளிப்படுத்தினார்., அந்த நேரத்தில் தான் குடித்திருந்ததாக தன் அப்பாவின் கூற்றுகளை கார்கி சந்தேகிக்கத் தொடங்குகிறாள். மீண்டும் குழந்தையைச் சந்தித்து 5வது குற்றவாளியின் படத்தைக் காட்டி தன் சந்தேகத்தை உறுதிப்படுத்துகிறாள்.
குழந்தை அவரை அடையாளம் கண்டுகொண்டபோது, பிரம்மானந்தா உண்மையில் குற்றவாளி என்பது தெரியவந்தது, இது அவரை கைது செய்து தண்டனை பெற வழிவகுத்தது. பாதிக்கப்பட்ட பெண்ணுடனும் அவளது தந்தையுடனும் சமரசம் செய்து கொண்டு அவளும் அவளது குடும்பமும் வாழ்க்கையை முன் நடத்துகிறது.
வெளியீடு
கார்கி 2022 சூலை 15 அன்று தமிழுடன் மொழிமாற்றம் செய்யப்பட்டு தெலுங்கு மற்றும் கன்னட மொழிகளில் திரையரங்குகளில் வெளியிடப்பட்டது.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:2022 தமிழ்த் திரைப்படங்கள் பகுப்பு:லிவிங்ஸ்டன் நடித்த திரைப்படங்கள்
கட்டேரி, ஆரணி ஒன்றியம்
கட்டேரி (	KATTERI) என்பது இந்தியாவின், தமிழ்நாட்டின், திருவண்ணாமலை மாவட்டம், ஆரணி ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.
அமைவிடம்
இந்த ஊரானது ஆரணியில் இருந்து 5 கிலோமீட்டர் தொலைவிலும், மாவட்டத்தின் தலைநகரான திருவண்ணாமலையில் இருந்து 67 கிலோமீட்டர் தொலைவிலும்,மாநிலத் தலைநகரான சென்னையில் இருந்து 125 உள்ளது.
இர்பான் கொலோதம் தோடி
இர்பான் கொலோதம் தோடி (Irfan Kolothum Thodi) ஒர் இந்திய நடையோட்ட வீரராவார். கேரள மாநிலத்தின் மலப்புறத்தைச் சேர்ந்த இவர் 1990 ஆம் ஆண்டு பிப்ரவரி மாதம் 8 ஆம் தேதியன்று பிறந்தார். 20 கிலோமீட்டர் நடையோட்டத்தில் போட்டியிடும் இவர், 2012 ஆம் ஆண்டு இலண்டனில் நடைபெற்ற கோடைக்கால ஒலிம்பிக் விளையாட்டுப் போட்டிகளில் பங்கேற்கும் தகுதியைப் பெற்றார்.
இப்போட்டியில் 20 கிலோமீட்டர் தொலைவை 1:20:21 மணி நேரத்தில் நடந்து முடித்து, போட்டியில் பத்தாவது இடம் பிடித்து ஒரு இந்திய தேசிய சாதனையை இவர் நிகழ்த்தினார். முன்னதாக பாட்டியாலாவில் நடைபெற்ற கூட்டமைப்புக் கோப்பை நடையோட்டப் போட்டியில் கலந்து கொண்டு 1:22:09 மணி நேரத்தில் நடந்து சாதனை படைத்திருந்தார். மார்ச்சு 2013 இல் சீனாவிலுள்ள தைகாங்கில் நடைபெற்ற அனைத்துலக தடகளக் கழகங்களின் கூட்டமைப்பு நடத்திய 20 கிலோமீட்டர் நடையோட்டப் போட்டியில் 5 ஆவது இடத்தைப் பிடித்தார்.
ஆங்கிலியன் பதக்க வேட்டை நிறுவனம் இவருக்கு முழு ஆதரவை அளித்தது
புற இணைப்புகள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:இந்தியப் பந்தயநடையாளர்கள் பகுப்பு:இந்திய ஒலிம்பிக் தடகள வீரர்கள்‎ பகுப்பு:Rio Olympic Editathon 2016
தஞ்சாவூர் பிரசன்ன வெங்கடேசப்பெருமாள் கோயில்
பிரசன்ன வெங்கடேசப் பெருமாள் கோயில், தமிழ்நாடு, தஞ்சாவூர் மாவட்டம், தஞ்சாவூரில் நாலுகால் மண்டபத்தில் அமைந்துள்ளது.
தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
அமைப்பு
கோயிலுக்கு முன்பாக நாலுகால் மண்டபம் உள்ளது. கோயிலின் வெளியே இடப்புறத்தில் சிறிய ஆஞ்சநேயர் சன்னதி உள்ளது. படிக்கட்டுகளில் ஏறி உயர்ந்த தளத்தில் செல்லும்போது ராஜகோபுரம் உள்ளது. மூலவர் சன்னதிக்கு முன்பாக கொடிமரம், பலி பீடம் காணப்படுகின்றன. வலப்புறம் ஆஞ்சநேயர் உள்ளார். இடப்புறம் பெருமாள் பாதமும் காணப்படுகிறது. அங்கு விசுவசேனர் சன்னதி உள்ளது. திருச்சுற்றில் ஆழ்வார்கள் சன்னதி, கேசவபெருமாள் களச்சியலட்சுமி சன்னதி, வேணுகோபாலன் சன்னதி, மதனகோபாலன் சன்னதி ஆகிய சன்னதிகள் உள்ளன. மதனகோபாலன் சன்னதிக்கு முன்பாக கருடாழ்வார் உள்ளார். இக்கோயிலின் இடப்புறம் அமைந்துள்ள தேர்முட்டியின் கீழ்ப்பகுதியில் நாலுகால் மண்டப ஆஞ்சநேயர் கோயில் உள்ளது.
மூலவர்
இக்கோயிலின் மூலவராக பிரசன்ன வெங்கடேசப் பெருமாள் உள்ளார். மூலவர் நின்ற நிலையில் உள்ளார். மூலவர் சன்னதியின் முன்பாக இருபுறமும் துவாரபாலகர்கள் உள்ளனர்.
கல்வெட்டு
இக்கோயிலில் 8 நவம்பர் 1992 அன்று குடமுழுக்கு நடைபெற்றதற்கான கல்வெட்டு காணப்படுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
வடசென்னை
வடசென்னை என்பது சென்னையின் வடக்குப் பகுதியில் அமைந்துள்ள பகுதிகளை பொதுவாக குறிக்கப் பயன்படுத்தப்படும் சொல்லாகும். பல காலகட்டங்களில் இச்சொல் பலவாறாக பயன்படுத்தப்பட்டிருந்தாலும் பொதுவாக கூவம் நதியின் வடக்கே அமைந்துள்ள சென்னையின் பகுதிகளை குறிக்க பயன்படுத்தப்படுகிறது. கிழக்கிந்தியக் கம்பெனி இந்தியாவிற்கு வந்தபோது இப்பகுதியில் பல தொழிற்சாலைகளை நிறுவியது.
முக்கிய இடங்கள்
வடசென்னையின் அருகே எண்ணூரில் துறைமுகமும் அனல்மின் நிலையமும் அமைந்துள்ளது. சென்னை மீன்பிடி துறைமுகம் இங்கு அமைந்துள்ளது.
கட்டேரி
கட்டேரி என்ற பெயரில் உள்ள கட்டுரைகள்:
கட்டேரி, வந்தவாசி வட்டம்
கட்டேரி (	KATTERI) என்பது இந்தியாவின், தமிழ்நாட்டின், திருவண்ணாமலை மாவட்டம், வந்தவாசி வட்டத்தில் உள்ள எஸ். கட்டேரி ஊராட்சிக்கு உட்பட்ட ஒரு சிற்றூர் ஆகும்.
மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 335  வீடுகள் உள்ளன. கிராமத்தின் மொத்த மக்கள் தொகையானது 1,516 ஆகும். இதில் ஆண்கள் எண்ணிக்கை 734, பெண்களின் எண்ணிக்கை 782 என உள்ளது.
மேற்கோள்
பகுப்பு:திருவண்ணாமலை மாவட்டத்திலுள்ள கிராமங்கள்
கருமுகக் கதிர்க்குருவி
கறுப்பு முக கதிர்க்குருவி (Black-faced warbler)(அப்ரோசுகோபசு இசுகிசுடிசெப்சு) என்பது புதர் கதிர்க்குருவி (செட்டிடே குடும்பம் ) சிற்றினமாகும். இது முன்னர் "பழைய உலக கதிர்க்குருவி" குழுவில் சேர்க்கப்பட்டது.
இது பூட்டான், சீனா, இந்தியா, மியான்மர், நேபாளம் மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
மேற்கோள்கள்
பகுப்பு:நேபாளப் பறவைகள் பகுப்பு:கதிர்க்குருவி
அரியக்குடி திருவேங்கடமுடையான் கோயில்
அரியக்குடி திருவேங்கடமுடையான் கோயில் என்பது தமிழ்நாடு மாநிலத்தில் சிவகங்கை மாவட்டத்தின் காரைக்குடி பகுதிக்கு அருகில் அரியக்குடி புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். காரைக்குடியில் ஒரு தென்திருப்பதி என்று இக்கோயில் அழைக்கப்படுகிறது. இங்கிருந்து சுமார் பதினைந்து கி.மீ. தூரத்தில் பிள்ளையார்பட்டி கற்பக விநாயகர் கோயில் அமையப் பெற்றுள்ளது. இக்கோயிலின் மூலவர் திருவேங்கடமுடையான் மற்றும் தாயார் அலர்மேல்மங்கை ஆவர். உற்சவர் சீனிவாச பெருமாள் மற்றும் உற்சவ தாயார்கள் ஸ்ரீதேவி மற்றும் பூதேவி ஆவர். இக்கோயிலின் கருடாழ்வார் தனது இருபுறமும் சிம்மங்களுடன் காட்சியளிக்கிறார். ஆண்டாள், சக்கரத்தாழ்வார், ஆஞ்சநேயர் ஆகியோரும் இக்கோயிலில் அருள்பாலிக்கின்றனர். மகாவிஷ்ணுவின் பத்து அவதாரங்களை நினைவூட்டும் சித்திரங்களைக் கொண்ட தசாவதார மண்டபம் ஒன்று இங்கு அமைக்கப்பட்டுள்ளது.
சித்ரா பௌர்ணமி, சித்திரை மாதப் பிறப்பு, வைகாசி பிரம்மோற்சவம், ஆடிப் பூரம், ஆடி சுவாதி, கோகுலாஷ்டமி, புரட்டாசி சனிக்கிழமைகள், வைகுண்ட ஏகாதசி, பங்குனி உத்திர திருக்கல்யாணம் ஆகிய திருவிழாக்கள் இக்கோயிலில் கொண்டாடப்படுகின்றன.
இக்கோயிலானது, தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
வெளி இணைப்புகள்
பகுப்பு:சிவகங்கை மாவட்டத்திலுள்ள பெருமாள் கோயில்கள்
ஈரசோனியச் சேர்மம்
ஈரசோனியச் சேர்மம் அல்லது ஈரசோனிய உப்பு (Diazonium Compound or Diazonium Salt) என்பது R-N2+X− என்னும் பொதுத் தொழிற்பாட்டுக் கூட்டத்தைக் கொண்ட கரிம வேதியியற் சேர்மம் ஆகும். இங்கு R என்பது அற்கைல் அல்லது ஏரைல் கூட்டத்தையும் X− என்பது ஏலைடு போன்ற கனிம வேதியியல் எதிர்மின்னயனியை அல்லது கரிம வேதியியல் எதிர்மின்னயனியைக் குறிக்கும். அசோச் சாயங்களின் கரிம வேதியியல் தொகுப்பில் ஈரசோனிய உப்புகள் (சிறப்பாக, ஏரைல் கூட்டத்தைக் கொண்டவை) பயன்படுத்தப்படுகின்றன.
ஆக்கல்
ஈரசோனியச் சேர்மங்களை உருவாக்கும் செயன்முறை ஈரசோனியமாக்கல் என அழைக்கப்படும். இச்செயன்முறையானது, முதன்முதலில் 1858ஆம் ஆண்டில் செருமனி நாட்டைச் சேர்ந்த அறிவியலாளரான பீட்டர் கிரீசால் அறிக்கைப்படுத்தப்பட்டது. இவர் ஈரசோனியச் சேர்மங்களின் பல்வேறுபட்ட தாக்கங்களைக் கண்டறிந்துள்ளார். ஈரசோனிய உப்புகளை உருவாக்குவதற்கான மிக முக்கியமான முறையாக அனிலின் போன்ற அரோமற்றிக்கு அமீன்களை நைத்திரசு அமிலத்துடன் தாக்கமடையச் செய்யும் முறை பயன்படுத்தப்படுகின்றது. பொதுவாக, தாக்கம் நிகழ்த்தப்படும் குடுவையினுள்ளேயே சோடியம் நைத்திரைற்றையும் ஒரு கரிமமற்ற காடியையும் சேர்ப்பதன் மூலம் நைத்திரசு அமிலம் பெறப்படும். நீர்க் கரைசல் நிலையில் +5 °Cஇற்கு மேற்பட்ட வெப்பநிலைகளில் ஈரசோனிய உப்புகள் உறுதியற்றவை. அவ்வெப்பநிலைகளில் -N+≡N கூட்டமானது நைதரசன் வளிமமாக விடுவிக்கப்பட்டு விடும். ஈரசோனியச் சேர்மங்களை அறை வெப்பநிலையில் உறுதியான நாற்புளோரோபோரேற்று உப்புகளாக மாற்றுவதன் மூலம், தனிமைப்படுத்திச் சேகரிக்க முடியும். ஆயினுங் கூட, பெரும்பாலும் ஈரசோனியச் சேர்மங்கள் தனிமைப்படுத்தி வைக்கப்படுவதில்லை, ஆக்கப்பட்ட உடனேயே வேறு தாக்கங்களில் ஈடுபடுத்தப்படுகின்றன. ஈரசோனிய உப்புகளைப் பயன்படுத்துவதன் மூலம் ஓர் ஏரைல் சல்போனைல் சேர்மத்தை ஆக்குவதற்கான அணுகுமுறை கீழே காட்டப்பட்டுள்ளது.
ஈரசோ இணைப்புத் தாக்கங்கள்
ஈரசோனிய உப்புகளின் மிகப் பரவலாகப் பயன்படுத்தப்படும் தாக்கம் அசோ இணைப்பு ஆகும். இச்செயன்முறையில், ஈரசோனிய உப்பானது எதிர்மின்னிச் செறிவு கூடிய சேர்மங்களால் தாக்கப்படும். இணைப்புச் சேர்மங்களாக அனிலின், பீனால் போன்ற அரீன்கள் அமையும்போது, இச்செயன்முறையானது அரோமற்றிக்கு மின்னூட்டப் பதிலீட்டுத் தாக்கத்திற்கான ஓர் எடுத்துக்காட்டாக அமையும்.
கீழே காட்டப்பட்டுள்ளது போல், ஓர் ஈரேரைலைட்டு நிறப் பொருளான மஞ்சள் நிறப் பொருள் 12ஐத் தயாரிப்பதற்கான இணைப்புச் சேர்மமாகப் பயன்படுத்தப்படும் அசற்றோவசற்றிக்கு அமைட்டும் வணிக முக்கியத்துவம் வாய்ந்த இணைப்புச் சேர்மமாகும்.
அசோச் சாயங்கள்
விளைவுகளாகப் பெறப்படும் அசோச் சேர்வைகள் பெரும்பாலும் அசோச் சாயங்கள் எனப்படும் பயனுள்ள சாயங்களாக அமைகின்றன. இச்சாயங்கள் அடர்நிறங்களைக் கொண்டிருப்பது, இவை நீண்ட இணை இரட்டைப் பிணைப்புகளைக் கொண்டிருப்பதை வெளிப்படுத்துகின்றது.
அனிலின் மஞ்சள் என்ற அசோச் சாயமானது, அனிலினையும் ஈரசோனிய உப்பின் குளிர்ந்த நிலையிலுள்ள கரைசலையும் ஒன்றுசேர்த்து நன்கு குலுக்குவதன் மூலம் பெறப்படுகின்றது. அனிலின் மஞ்சளானது மஞ்சள் நிறத் திண்மமாகப் பெறப்படும். இவ்வாறே, 2-நத்தோலின் குளிர்ந்த கரைசலைச் சேர்க்கும்போது சிவப்பு நிற வீழ்படிவு பெறப்படும். ஆய்வுக்கூடங்களில் பயன்படுத்தப்படும் அமில-மூலக் காட்டியான மெதைல் செம்மஞ்சளும் ஓர் அசோச் சாயம் ஆகும்.
-N+≡N கூட்டத்தை இடம்பெயர்த்தல்
அரீன் ஈரசோனிய நேர்மின்னயனிகளின் பல்வேறுபட்ட தாக்கங்களில் -N+≡N கூட்டமானது வேறொரு கூட்டத்தால் அல்லது அயனியால் இடம்பெயர்க்கப்படுவதுண்டு.
சாந்தமேயரின் தாக்கம்
HClஇல் கரைக்கப்பட்ட செப்பு(I) குளோரைட்டுடன் பென்சீன் ஈரசோனியம் குளோரைட்டைச் சேர்த்துச் சூடாக்க, குளோரோபென்சீன் பெறப்படும். இவ்வாறே HBrஇல் கரைக்கப்பட்ட செப்பு(I) புரோமைட்டுடன் பென்சீன் ஈரசோனியம் குளோரைட்டைச் சேர்த்துச் சூடாக்க, புரோமோபென்சீன் பெறப்படும்.
காட்டர்மேனின் தாக்கம்
காட்டர்மேனின் தாக்கத்தின்போது, பென்சீன் ஈரசோனியம் குளோரைடானது, செப்புத் தூளுடன் HCl அல்லது HBr சேர்ந்த கலவையுடன் சேர்த்துச் சூடாக்கப்பட்டு, குளோரோபென்சீன் அல்லது புரோமோபென்சீன் பெறப்படும். செருமனி நாட்டைச் சேர்ந்த உலுடுவிகு காட்டர்மேன் என்ற அறிவியலாளரால் 1890இல் இத்தாக்கம் கண்டறியப்பட்டதால், அவருடைய பெயரைக் கொண்டே இத்தாக்கத்தின் பெயரும் வழங்கப்பட்டு வருகின்றது.
அயோடைட்டால் இடம்பெயர்த்தல்
பென்சீன் வளையத்தில் அயோடினை நேரடியாகக் கொண்டு வருவது கடினமாக இருப்பினும் பென்சீன் ஈரசோனியம் குளோரைட்டுக்குப் பொற்றாசியம் அயோடைடைச் சேர்ப்பதன் மூலம் இதனை மேற்கொள்ளலாம்.
புளோரைட்டால் இடம்பெயர்த்தல்
பென்சீன் ஈரசோனியம் குளோரைட்டுக்குப் புளோரோபோரிக்கமிலத்தைச் சேர்ப்பதன் மூலம் பென்சீன் ஈரசோனியம் புளோரோபோரேற்றானது பெறப்படும். பென்சீன் ஈரசோனியம் புளோரோபோரேற்றின் வெப்பப் பிரிகையின் மூலம் புளோரோபென்சீனைப் பெறமுடியும். இத்தாக்கம் பால்சு-சீமன் தாக்கம் என்று அழைக்கப்படும்.
நீரியத்தால் இடம்பெயர்த்தல்
பென்சீன் ஈரசோனியம் குளோரைடானது உபபொசுபரசு அமிலத்தால் அல்லது சோடியம் தானேற்றால் தாழ்த்தப்பட்டு, பென்சீன் பெறப்படும்.
ஐதரொட்சைல் (-OH) கூட்டத்தால் இடம்பெயர்த்தல்
பென்சீன் ஈரசோனியம் குளோரைட்டின் நீர்க்கரைசலை 100 °Cஇற்குச் சூடாக்குவதன் மூலம் பீனாலைப் பெற முடியும். விளைவாகப் பெறப்படும் பீனாலானது பென்சீன் ஈரசோனியம் குளோரைட்டுடன் தாக்கமடைவதைக் குறைப்பதற்காக, இத்தாக்கமானது அமில ஊடகத்தில் நிகழ்த்தப்படுகின்றது.
நைத்திரோக் (-NO2) கூட்டத்தால் இடம்பெயர்த்தல்
பென்சீன் ஈரசோனியம் புளோரோபோரேற்றைச் செம்பு முன்னிலையில் சோடியம் நைத்திரைற்றுடன் தாக்கமடையச் செய்து, நைத்திரோபென்சீன் பெறப்படும்.
சயனைட்டுக் (-CN) கூட்டத்தால் இடம்பெயர்த்தல்
ஏரைல் ஏலைடுகளில் கருநாட்டப் பிரதியீட்டுத் தாக்கத்தை இடம்பெறச் செய்து, சயனைட்டுக் கூட்டத்தைக் கொண்டு வர முடியாது. ஆனால், பென்சீன் ஈரசோனியம் குளோரைட்டுக்கு CuCNஐச் சேர்ப்பதன் மூலம் பென்சோநைத்திரைலைப் பெறமுடியும். இது சாந்தமேயரின் தாக்கத்தின் ஒரு சிறப்பு வகையாகும்.
ஏரைல் (-Ar) கூட்டத்தால் இடம்பெயர்த்தல்
ஏரைல் ஈரசோனிய உப்புகளைப் பயன்படுத்தி, ஓர் ஏரைல் கூட்டத்தை இன்னோர் ஏரைல் கூட்டத்துடன் இணைக்க முடியும். சோடியம் ஐதரொட்சைட்டின் முன்னிலையில் பென்சீனையும் பென்சீன் ஈரசோனியம் குளோரைட்டையும் தாக்கமுற விடுவதன் மூலம் இருபீனைலைப் பெற முடியும். இத்தாக்கமானது கோம்பேகு-பாச்சுமான் தாக்கம் என அழைக்கப்படுகிறது. பென்சீன் ஈரசோனியம் குளோரைட்டுக்குச் செப்புத் தூளையும் எத்தனாலையும் சேர்ப்பதன் மூலமும் இதே போல இருபீனைலைப் பெற முடியும்.
மேற்கோள்கள்
பகுப்பு:கரிமச் சேர்மங்கள் பகுப்பு:கரிம-வேற்றணுப் பிணைப்பு உருவாகும் வினைகள்
செம்முகக் கதிர்க்குருவி
செம்முகக் கதிர்க்குருவி (Rufous-faced warbler)(அப்ரோசுகோபசு அல்போகுலாரிசு) என்பது புதர் கதிர்க்குருவிகுடும்பமான செட்டிடேவினைச் சார்ந்த சிற்றினமாகும். இது முன்னர் "பழைய உலக கதிர்க்குருவி" குழுவில் சேர்க்கப்பட்டது.
இது வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், தைவான், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
பிரசியோடைமியம்(V) ஆக்சைடு நைத்திரைடு
பிரசியோடைமியம்(V) ஆக்சைடு நைத்திரைடு (Praseodymium(V) oxide nitride) என்பது PrNO என்ற மூலக்கூற்று வாய்ப்பாட்டினால் விவரிக்கப்படும் ஒரு கனிமச் சேர்மம் ஆகும். இச்சேர்மத்தில் பிரசியோடைமியம் +5 என்ற ஆக்சிசனேற்ற நிலையில் உள்ளது. பிரசியோடைமியம் உலோகமும் நைட்ரிக் ஆக்சைடும் திண்ம நியான் முன்னிலையில் 4 கெல்வின் வெப்பநிலையில் வினைபுரிந்து பிரசியோடைமியம்(V) ஆக்சைடு நைத்திரைடு உருவாகிறது. பிரசியோடைமியம் நைட்ரசன் அணுக்களுடன் முப்பிணைப்பும், ஆக்சிசன் அணுக்களுடன் இரட்டைப் பிணைப்பும் கொண்ட நேர்கோட்டு படிகக் கட்டமைப்பை பிரசியோடைமியம்(V) ஆக்சைடு நைத்திரைடு ஏற்கிறது.
மேற்கோள்கள்
பகுப்பு:பிரசியோடைமியம் சேர்மங்கள் பகுப்பு:நைட்ரைடுகள் பகுப்பு:ஆக்சைடுகள்
தாராசனா சத்தியாகிரகம்
தாராசனா சத்தியாகிரகம் (Dharasana Satyagraha) என்பது 1930 மே மாதம் காலனித்துவ இந்தியாவில் பிரிட்டிசாரின் உப்பு வரிக்கு எதிராக நடந்த ஆர்ப்பாட்டமாகும். தண்டி, உப்புச் சத்தியாகிரகம் முடிவடைந்ததைத் தொடர்ந்து, மகாத்மா காந்தி பிரித்தானிய ஆட்சிக்கு எதிரான அடுத்த போராட்டமாக குசராத்தில் தாராசனா என்ற இடத்தில் உப்பு எடுக்கத் தேர்ந்தெடுத்தார். தாராசனாவில் காவலர்களால் நூற்றுக்கணக்கான சத்தியாக்கிரகிகள் தாக்கப்பட்டனர். அடுத்தடுத்த இந்தப்போராட்டம் இந்திய சுதந்திர இயக்கத்தின் மீது உலக கவனத்தை ஈர்த்ததுடன், இந்தியாவில் பிரித்தானிய ஆட்சியின் நியாயத்தன்மையை கேள்விக்குள்ளாக்கியது.
பின்னணி
மகாத்மா காந்தி, ஜவகர்லால் நேரு தலைமையிலான இந்திய தேசிய காங்கிரசு, 1930 சனவரி 26 அன்று பகிரங்கமாக சுதந்திரப் பிரகடனத்தை அல்லது முழு தன்னாட்சி அறிவிப்பை வெளியிட்டது. ஏப்ரல் 6, 1930 அன்று காந்தி சட்டவிரோத உப்பு தயாரிப்பதன் மூலம் நிறைவடைந்த தண்டி உப்பு சத்தியாகிரகம், பிரித்தானிய அரசின் உப்பு வரிக்கு எதிராக நாடு தழுவிய போராட்டத்தை நடத்தியது. மே 4, 1930 அன்று, காந்தி இந்தியாவின் தலைமை ஆளுநர் இர்வின் பிரபுவிற்கு கடிதம் எழுதினார், தாராசனாவி உப்பு எடுக்கும் தனது தனது நோக்கத்தை விளக்கினார். உடனடியாக காந்தி கைது செய்யப்பட்டார். முன்மொழியப்பட்ட செயல் திட்டத்தை தொடர இந்திய தேசிய காங்கிரசு ஜவகர்லால் நேரு, வல்லபாய் படேல் உள்ளிட்ட பல காங்கிரஸ் தலைவர்கள் திட்டமிட்ட நாளுக்கு முன்பே கைது செய்யப்பட்டனர். .
தாராசனா அணிவகுப்பு
அணிவகுப்பு திட்டமிட்டபடி முன்னேறியது. 76 வயதான ஓய்வுபெற்ற நீதிபதி அப்பாஸ் தியாப்ஜி, காந்தியின் மனைவி கஸ்தூர்பாயுடன் அணிவகுத்துச் சென்றார். இருவரும் தாராசனத்தை அடைவதற்கு முன்னர் கைது செய்யப்பட்டு மூன்று மாத சிறைத்தண்டனை விதிக்கப்பட்டனர். அவர்கள் கைது செய்யப்பட்ட பின்னர், சரோஜினி நாயுடு மற்றும் அபுல் கலாம் ஆசாத் தலைமையில் அமைதியான போராட்டம் தொடர்ந்தது. அணிவகுப்பை வழிநடத்த ஒரு பெண்ணை காந்தி உயர்த்தியதை சில காங்கிரஸ் தலைவர்கள் ஏற்கவில்லை. நூற்றுக்கணக்கான இந்திய தேசிய காங்கிரசு தொண்டர்கள் தாராசனா உப்பு எடுக்கும் வேலைகள் நடைபெறும் இடத்தை நோக்கி அணிவகுக்கத் தொடங்கினர். காவல்துறையினரால் திருப்பி விடப்படுவதற்கு முன்னர், நாயுடு மற்றும் சத்தியாக்கிரகிகள் அந்த இடத்தை அடைந்தனர். ஒரு கட்டத்தில் அவர்கள் அங்கேயே இருபத்தெட்டு மணி நேரம் காத்திருந்தனர். மேலும் நூற்றுக்கணக்கானோர் கைது செய்யப்பட்டனர்.
குறிப்புகள்
பகுப்பு:இந்திய விடுதலைப் போராட்டம் பகுப்பு:காந்தியம்
குருதியுண் குருவி
குருதியுண் குருவி (Vampire ground finch) கலாபகசுத் தீவுகளில் வாழும் ஒரு சிறிய குருவியினம். இவை ஓநாய்த் தீவு, தார்வின் தீவு ஆகிய தீவுகளில் மட்டுமே வாழும் அகவலயப் பறவையினம், இப்பறவையின் தனித்தன்மையான உணவுப்பழக்கத்தால் இக்குருவிகள் இப்பெயரைப் பெற்றன. நீலக்கால் பூபி என்னும் கடற்பறவையின் குருதியை பருகுவதால் இக்குருவிகள் இப்பெயரைப் பெற்றன. இப்பறவையினத்தின் அறிவியற்பெயர் சியோசிப்பீசா செப்புதென்திரியோனாலிசு (Geospiza septentrionalis). கலாபகசுத் தீவுகளில் மட்டுமே வாழும் சார்ப்பே அலகுக் குருவி ( இரிச்சர்து பவுதியர் சார்ப்பே (Richard Bowdler Sharpe) என்பார் கண்டுபிடித்த பறவை, Geospiza difficilis) இனத்தின் ஒரு சிற்றினம் இந்தக் குருதியுண் குருவியினம். மரபணு அடிப்படையிலும் உருவ அமைப்பிலும், குயிலுதல் (பாடுதல்) அடிப்படையிலும் இக்குருவியினம் வேறானது என்று அனைத்துலக பறவையியலாளர் ஒன்றியம் கருதுகின்றது..
உடலமைப்பு
குருதியுண் குருவிகள் உருவில் ஆண்பறவை (சேவல்) பெண்பறவை (பெட்டை) ஆகியவற்றுக்கிடையே பெரிய மாறுபாடு உள்ளவை. சேவல் பெருமாலும் கருப்பு நிறமும் பெட்டை சாம்பல் நிறத்தில் பழுப்பு நிறக் கோடுகளுடனும் காணப்படுகின்றன. ஓநாய்த் தீவில் உள்ள பறவைகள் ஏற்ற இறக்கத்துடனான பாடலும் தார்வின் தீவில் உள்ளவை அதிர்வொலி எழுப்புவனவாகவும் உள்ளன. இரண்டு தீவுகளிலும் சீழ்க்கை ஒலிபோன்றவையும் எழுப்புகின்றன.
சூழமைவியல்
மிகவும் வேறுபட்ட உணவுப்பழக்கம் கொண்டிருப்பதால் இப்பறவை புகழ்பெற்றது. பிறவகையான உணவு கிடைக்காதபொழுது இவை நாசுக்கா கடற்பறவை அல்லது நீலக்கால் பூபி என்னும் கடற்பறவையின் குருதியைக் குடிக்கின்றது. இந்த நீலக்கால் பூபியின் அருகே அமர்ந்து கூரிய அலகால் கொத்தி அரத்தம் வடியச்செய்து குடிக்கின்றது. வியப்பூட்டும்விதமாக இக்கடற்பறவைகள் எதிர்ப்பு நடவடிக்கை எதுவும் எடுப்பதில்லை. கடற்பறவைகளைத் தூய்மைப்படுத்துவதாக இருந்து இப்படி மாறியதோ என்று கருதுகின்றார்கள். குருதியுண் குருவிகள் கடற்பறவைகளின் முட்டைகளையும் முட்டையிட்டவுடன் திருடுகின்றன. முட்டைகளை உருட்டி பாறைகளின் மீது விழச்செய்து உடையச்செய்து உண்ணுகின்றன. குவானோ மற்றும் பிற பறவைகள் விட்டுச்சென்ற மீன்களையும் உண்ணுகின்றன.
கலாப்பகசு முள் பேரிக்காய் மரத்தின் பூக்களில் உள்ள தேனை உறிஞ்சி உண்கின்றன, குறிப்பாக ஓநாய்த்தீவில். இப்படியான மிகவும் வேறுபட்ட உணவுப்பழக்கம் இருப்பதற்குக் காரணம், இந்தத் தீவுகளில் நன்னீர் கிடையாது. இப்பறவைகளின் அடிப்படை உணவு மீன்கள், விதைகள் கொட்டைகள் ஆகியவையாகும்.
காப்புநிலை
குருதியுண் குருவி குறுகிய நிலப்பரப்பில் மட்டுமே காணப்படுவதாலும் பிற உயிரினங்களின் வரவாலும் அழிதறுவாய் நிலையின் முதல்நிலையில் உள்ளதாகப் பன்னாட்டு இயற்கைப் பாதுகாப்புச் சங்கம் அறிவித்துள்ளது.
வெளியிணைப்புகள்
பகுப்பு:குருவிகள்
கிருஷ்ணலால் ஸ்ரீதரணி
வாழ்க்கை
ஸ்ரீதரணி 16 செப்டம்பர் 1911 இல் குசராத்தின் பவநகருக்கு அருகிலுள்ள உம்ராலாவில் பிறந்தார். தனது குழந்தைப் பருவத்தை ஜூனாகத்தில் கழித்தார். இவர் தனது ஆரம்பக் கல்வியை உம்ராலாவிலும், இடைநிலைக் கல்வியையும் பவநகரின் தட்சிணாமூர்த்தி வினய் மந்திரிலும் முடித்தார். 1929 இல் குஜராத் வித்யாபீடத்தில் சேர்ந்தார். 1930ஆம் ஆண்டு உப்பு சத்தியாகிரகத்தில் ஒரு இளைஞராக பங்கேற்று தாராசனா சத்தியாக்கிரகத்திற்குச் சென்று கொண்டிருந்தபோது கராடி அருகே கைது செய்யப்பட்டார். பின்னர், சபர்மதி மற்றும் நாசிக் சிறைகளில் சிறிது காலம் இருந்தார். 1931இல் சாந்திநிகேதனில் (விஸ்வ-பாரதி பல்கலைக்கழகம்) சேர்ந்து 1933இல் பட்டப்படிப்பை முடித்தார். 1934ஆம் ஆண்டில், ஜேம்ஸ் பிராட், இரவீந்திரநாத் தாகூர் ஆகியோரின் ஆலோசனையின் பேரில் மேலதிக ஆய்வுகளுக்காக அமெரிக்கா சென்றார். இது இவரது அணுகுமுறையில் நீடித்த தோற்றத்தை ஏற்படுத்தியது. 1935இல் நியூயார்க் பல்கலைக்கழகத்தில் சமூகவியல் மற்றும் பொருளாதாரத்தில் பட்டம் பெற்ற இவர், கொலம்பியா பல்கலைக்கழக பட்டதாரி பள்ளி இதழியலில் சேர்ந்து 1936 இல் முதுதத்துவமாணி மற்றும் 1940இல் தனது முனைவர் ஆராய்ச்சியையும் முடித்தார்.
இவர் 1945இல் அமிர்த பஜார் பத்ரிக்கா என்ற இதழுக்காக எழுதத் தொடங்கினார், 1946இல் இந்தியா திரும்பினார். பின்னர், சில காலம் வெளியுறவு அமைச்சகத்தில் பணியாற்றினார். இவர் நடனக் கலைஞரும், கலைஞருமான சுந்தரி என்பவரை மணந்தார். 1946 இல் குஜராத்தி இலக்கிய அமைப்பின் வரலாறு மற்றும் பொருளாதாரத் துறைக்கு தலைமை தாங்கினார். 1960 சூலை 23 அன்று தில்லியில் மாரடைப்பால் இறந்தார்.
காந்திய தத்துவம் மற்றும் வன்முறையற்ற வன்முறைகள் (1939) ஆகியவற்றை பகுப்பாய்வு செய்யும் இவரது புத்தகம், இன சமத்துவத்தின் காங்கிரஸின் உறுப்பினர்கள் மற்றும் உத்திகளை பாதித்தது. மேலும் அமெரிக்க குடிசார் உரிமைகள் இயக்கத்தின் போது ஆப்பிரிக்க-அமெரிக்க தலைவர்களிடையே பரவலாக விநியோகிக்கப்பட்டது. மான்ட்கோமரி பேருந்துப் புறக்கணிப்பின் போது இளைய மார்ட்டின் லூதர் கிங் இதை ஆய்வு செய்தார்.
படைப்புகள்
இவர் மொத்தம் பதினாறு நாடகங்களை எழுதியுள்ளார். சிறைவாசம் அனுபவித்தபோது, வாட்லோ (1931) என்ற சிறுவர் நாடகத்தை எழுதினார். பீலா பாலாஷ் (1934), பியா கோரி, துஸ்கு, துங்கலி நோ தாடோ, சோன்பாரி, விஜாலி, விருஷல், மோர் நா இந்தா போன்றவை இவரது மற்ற நாடகங்கள் ஆகும். பத்மினி என்ற ஒரு வரலாற்று நாடகத்தையும் எழுனார்.
1934 ஆம் ஆண்டில், இவரது முதல் கவிதைத் தொகுப்பான கோடியா வெளியிடப்பட்டது. அதைத் தொடர்ந்து 1961 இல் புனரபி. சிறைவாசத்தின் போது கைதிகளுடன் அவர் பெற்ற அனுபவங்களை அடிப்படையாகக் கொண்ட ஒரு சிறுகதையான இன்சான் மிதா தூங்கா ஆகியவையும் வெளிவந்தது
இவருக்கு 1958 இல் ரஞ்சித்ரம் சுவர்ண சந்திரக் விருது வழங்கப்பட்டது.
குறிப்புகள்
பகுப்பு:பாவ்நகர் மாவட்ட நபர்கள் பகுப்பு:1960 இறப்புகள் பகுப்பு:1911 பிறப்புகள்
பண்டிட் தீனதயாள் உபாத்தியாயா சந்திப்பு தொடருந்து நிலையம்
பெயர் மாற்றம்
முகல்சராய் சந்திப்பு தொடருந்து நிலையத்தின் பெயரை, பண்டிட் தீனதயாள் உபாத்தியாயா சந்திப்பு தொடருந்து நிலையம் என மாற்றம் செய்ய இந்திய அரசின் உள்துறை அமைச்சகம் 14 அக்டோபர் 2017 அன்று முடிவு செய்துள்ளது.
மின்மயமாக்கம்
கயா - முகல்சராய் வழித்தடத்தில் உள்ள நிலையங்கள் 1961-63 ஆண்டுவாக்கில் மின்மயமாக்கப்பட்டன. 1963-65 ஆண்டுவாக்கில் முகல்சராய் பணிமனையும் மின்மயமாக்கப்பட்டது.
பயணிகள்
இது இந்தியாவில் அதிக பயணிகள் வந்து செல்லும் முதன்மையான நூறு தொடருந்து நிலையங்களில் ஒன்று. ஆண்டுதோறும் 65 லட்சம் பயணிகள் வந்து செல்வதாக புள்ளிவிவரம் தெரிவிக்கிறது.
வசதிகள்
இங்கு குளிரூட்டப்பட்ட ஓய்வறைகளும், சாதாரண ஓய்வறைகளும், உணவகமும் உள்ளன. பணவழங்கி இயந்திரமும் உள்ளது. இந்த நிலையத்தில் இலவச வை-பை வசதியும் உண்டு.
அப்ரோசுகோபசு
அப்ரோசுகோபசு (Abroscopus) என்பது செட்டிடே குடும்பத்தில் உள்ள "கதிர்க்குருவி" பேரினம் ஆகும். இது முன்னர் சில்விடேவில் சேர்க்கப்பட்டது.
மேற்கோள்கள்
பகுப்பு:பறவைப் பேரினங்கள் பகுப்பு:கதிர்க்குருவி
ஏஜெண்ட் சாய் ஸ்ரீனிவாச ஆத்ரேயா
ஏஜெண்ட் சாய் ஸ்ரீனிவாச ஆத்ரேயான் (Agent Sai Srinivasa Athreya) 2019 ஆம் ஆண்டு வெளியான தெலுங்கு நகைச்சுவை - திகில் திரைப்படம் ஆகும். இத்திரைப்படம் நேர்மறையான விமர்சனங்கள் பெற்றது.
கதை
தனியார் துப்பறிவு மையம் நடத்தி வரும் சாய் ஸ்ரீனிவாசன் மற்றும் அவனது பெண் உதவியாளர் சினேகாவின் வசம் வருகிறது ஒரு புது வழக்கு. ஒரு பெண் காணாமற் போனதை அடுத்து, அவரைத் தேடத் தொடங்கும் சாய், விரைவில் அந்த மொத்த வழக்கும் அவனுக்கான பொறி என்று தெரிந்து கொள்கிறான். மூடநம்பிக்கைகளையும் அவற்றால் ஏற்படும் விளைவுகளையும் ஊக்குவிக்கப்படும் குற்றங்களையும் மையக்கருத்தாகக் கொண்டுள்ளது இத்திரைப்படம்..
இசை
இத்திரைப்படத்திற்கு இசையமைத்தவர் மார்க் கே ராபின். படத்தில் ஒரு பாடல் இடம்பெற்றுள்ளது.
வெளியீடு
என இயக்குனர் ஸ்வரூப் ஆரெஸ்ஜெ நேர்காணல் ஒன்றில் தெரிவித்தார்.
இத்திரைப்படம் 21 சூன் 2019 அன்று வெளியானது. யூடியூபிலும் இந்தியில் மொழி மாற்றம் செய்யப்பட்டு ஏஜெண்ட் சாய் என்கிற பெயரில் 23 சனவரி 2021 அன்று வெளியானது.
சீறீகாந்த் மகாதேவ்
சீறீகாந்த் மகாதேவ் (Shrikhand Mahadev) என்பது இறைவன் சிவபெருமான் வாழ்வதாகக் கருதப்படும் திருத்தலங்களில் ஒன்றாகும். இந்துக்கள் புனித யாத்திரை செல்லும் இடமாகவும் இக்கோயில் கருதப்படுகிறது.. மலையின் உச்சியில் 5227 மீட்டர் உயரத்தில் இத்திருத்தலத்தில் 75 அடி உயர சிவலிங்கம் அமைக்கப்பட்டுள்ளது.
மேற்கோள்கள்
பகுப்பு:இந்து புனித நகரங்கள் பகுப்பு:இந்து யாத்திரைத் தலங்கள்
சதானந்த் பக்ரே
பக்ரே பரோடாவில் பிறந்தார். பம்பாய் முற்போக்கு கலைஞர்கள் குழுவின் நிறுவனர்களில் இவரும் ஒருவராவார். இந்தியாவில் நவீன ஓவியக்கலையின் முன்னோடியாகவும் திகழ்ந்தார். 1951 ஆம் ஆண்டில் இவர் பிரிட்டனுக்குச் சென்றார், அங்கு அவர் விரைவாகவே சிற்பத்தை கைவிட்டு ஓவியத்தில் கவனம் செலுத்தினார். காமன்வெல்த் நிறுவனத்தில் (1951), ஆம் ஆண்டு தனிநபர் கண்காட்சியை நடத்தினார். மற்றொன்று 1959 ஆம் ஆண்டில் கேலரி ஒன்னிலும் மற்றும் 1969  ஆம் ஆண்டுக்கும்1975 ஆம் ஆண்டுக்கும் இடைப்பட்ட காலத்தில் நான்கு கண்காட்சிகளை  நிக்கோலசு டிரெட்வெல் கேலரியிலும்  நடத்தினார்.
பக்ரே 1975 ஆம் ஆண்டில் இந்தியாவிற்குத் திரும்பினார். பிற்காலங்களில் இவர் தனிமையில் இருந்தார், ஆனால் 2004 ஆம் ஆண்டில் மும்பை கலைஞர்கள் சங்கத்திடமிருந்து வாழ்நாள் சாதனையாளர் விருதைப் பெற்றார். 2007 ஆம் ஆண்டு திசம்பர் மாதம் 18 ஆம் தேதியன்று ரத்னகிரி மாவட்டத்தில் உள்ள முருத்-அர்னாயில் பக்ரே மாரடைப்பால் இறந்தார்.
ஆதாரங்கள்
பகுப்பு:1987 இறப்புகள் பகுப்பு:1920 பிறப்புகள் பகுப்பு:இந்திய ஓவியர்கள் பகுப்பு:மகாராட்டிர மக்கள்
வெண்வயிற்று பச்சைப்புறா
வெண்வயிற்று பச்சைப்புறா (White-bellied green pigeon)(தெரெரான் சிபோல்தி) என்பது கொலம்பிடே குடும்பத்தில் உள்ள ஒரு பறவை சிற்றினம் ஆகும். இது சீனா, சப்பான், தென் கொரியா, லாவோஸ், உருசியா, தைவான், தாய்லாந்து, இந்தியா மற்றும் வியட்நாம் ஆகிய நாடுகளில் வாழ்கின்றது. இதன் இயற்கை வாழ்விடம் மிதவெப்பக் காடுகள் ஆகும். இடது|thumb|ஒயிசோ, 2023-ல் வெண்வயிற்று பச்சைப்புறா இந்தப் புறா வழக்கத்திற்கு மாறாக உப்புநீரை குடிக்கும் பண்பிற்காகப் பெயர் பெற்றது. சப்பானில் கனகாவா மாகாணத்தில் உள்ள ஐசோவில் உள்ள டெருகாசாகி பகுதியில் இது நன்கு அறியப்பட்டது.
மேற்கோள்கள்
பகுப்பு:யப்பானியப் பறவைகள் பகுப்பு:பச்சைப் புறாக்கள்
கேரி லாம்
கேரி லாம் (Carrie Lam Cheng Yuet-ngor), (பிறப்பு:13 மே 1957), சீன மக்கள் குடியரசின் சிறப்பு நிர்வாகப் பகுதிகளில் ஒன்றான ஆங்காங்கின் அரசியல்வாதியும், ஆங்காங்கின் நான்காவதும், 2017-ஆம் ஆண்டு முதல் நடப்பு தலைமை நிர்வாகியாகவும்  இருக்கும் பெண்மணியாவார். கேரி லோம் 2012 முதல் 2017 முடிய ஆங்காங் பிரதேசத்தின் தலைமைச் செயலாராகவும், 2007 முதல் 2012 முடிய ஆங்காங் பிரதேச வளர்ச்சி செயலாளாராகவும் பணியாற்றியவர்.
பிரித்தானிய ஆங்காங் ஆட்சியின் போது, கேரி லோம், ஆங்காங் பல்கலைக்கழகத்தில் பட்டப்படிப்பு முடித்து, பிரித்தானிய ஆங்காங் அரசில் குடிமைப் பணி அதிகாரியாக 1980-இல் பணியில் சேர்ந்தார்.
குற்றவாளிகளை சீனாவிடம் ஒப்படைக்கும் மசோதாவுக்கான எதிர்ப்புகள்
மே 2019-இல் சீனாவின் சிறப்பு பிராந்தியமான ஆங்காங் பிரதேசத்தில், சீனாவிற்கு எதிரான  குற்றவழக்கில் ஈடுபட்டவர்களை, சீனாவிற்கு கொண்டு செல்லப்பட்டு விசாரணை நடத்த வேண்டும் என்ற ஆங்காங் பிரதேசத்தின் தலைமை நிர்வாகி கேரி லாம் கொண்டு வந்த  தப்பியோடிய குற்றவாளிகள் மற்றும் குற்றவியல் சட்டத்தில் பரஸ்பர உதவி சட்ட முன்வடிவை  எதிர்த்து, இருபது இலட்சம் ஆங்காங் இளைஞர்கள் கடுமையான போராட்டத்தை வாரக்கணக்கில் நடத்தினர். காவல்துறையினர் இப்போராட்டத்தை புகை குண்டுகளை வீசியும், தடியடி நடத்தியும் கட்டுக்குள் கொண்டு வர முயன்றும் தோல்வியில் முடிந்தது. இதனால் கேர் லோம், மேற்படி சட்ட முன்வடிவை நிறுத்தி வைத்தார்.
மேற்கோள்கள்
பகுப்பு:ஆங்காங் பகுப்பு:வாழும் நபர்கள் பகுப்பு:1957 பிறப்புகள் பகுப்பு:சீன நபர்கள் * *
லக் பள்ளத்தாக்கு
புற இணைப்புகள்
பகுப்பு:குல்லு மாவட்டம் பகுப்பு:இந்தியப் பள்ளத்தாக்குகள்
மகாதீர் பின் முகமது
மகாதீர் பின் முகமது (Mahathir bin Mohamad, சீனம்: 马哈迪·莫哈末; பிறப்பு: 10 சூலை 1925) மலேசிய அரசியல்வாதி ஆவார். இவர் 1981 முதல் 2003 வரையும், பின்னர் 2018 முதல் 2020 வரையும் மலேசியப் பிரதமராகப் பதவி வகித்தார். இவர் லங்காவி தொகுதியின் நாடாளுமன்ற உறுப்பினராகத் தேர்ந்தெடுக்கப்பட்டார். முன்னர் 1981 முதல் 2003 வரை நான்காவது பிரதமராகப் பதவியில் இருந்தார். 1946 ஆம் ஆண்டில் இவர் புதிதாக உருவாக்கப்பட்ட அம்னோ கட்சியில் சேர்ந்து தீவிர அரசியலில் இறங்கினார். 2016 ஆம் ஆண்டில் இவர் மலேசிய ஐக்கிய மக்கள் கட்சி என்ற பெயரில் தனிக் கட்சி தொடங்கினார். 10 மே 2018 அன்று 92 வயதுடைய மகாதீர் முகமது, மலேசியா நாட்டின் பிரதம அமைச்சராக மீண்டும் பொறுப்பேற்றார். 24 பிப்ரவரி 2020 அன்று, மகாதீர் பின் முகமது பிரதமர் பதவியை ராஜினாமா செய்தார்.
இவரது பதவிக்காலத்தில் இவர் ஆசியாவின் ஒரு முக்கிய அரசியல் தலைவராகக் கருதப்பட்டார். மேற்கத்தைய வாழ்க்கை முறையைப் பெரிதும் விமர்சித்து வந்தார். .
கடாரம், அலோர் ஸ்டார் என்ற இடத்தில் பிறந்து வளர்ந்தவரான மகாதீர் மருத்துவக் கல்வி படித்து மருத்துவராகப் பட்டம் பெற்றார். அம்னோ கட்சியில் இணைந்து செயற்பட்டு வந்த இவர் 1964 ஆம் ஆண்டில் நாடாளுமன்றத்திற்குத் தேர்ந்தெடுக்கப்பட்டார். அடுத்த தேர்தலில் தோல்வியடைந்த இவர் அன்றைய பிரதமர் துங்கு அப்துல் ரகுமானுடன் ஏற்பட்ட சர்ச்சை காரணமாக கட்சியில் இருந்து விலக்கப்பட்டார். துங்கு அப்துல் ரகுமான் பிரதமர் பதவியில் இருந்து விலகியதை அடுத்து, மகாதீர் மீண்டும் அம்னோ கட்சியில் இணைந்து நாடாளுமன்றம் சென்றதுடன், அமைச்சரவையிலும் இணைந்தார். 1976 ஆம் ஆண்டில் துணைப் பிரதமராகத் தேர்ந்தெடுக்கப்பட்டார். 1981 இல் பிரதமர் உசேன் ஓன் பதவியில் இருந்து விலகியதை அடுத்து மகாதீர் மலேசியாவின் 4-வது பிரதமராகத் தெரிவானார்.
1 ஆகஸ்ட் 2023 அன்று, மகாதீர் கோலாலம்பூரில் உள்ள மருத்துவமனையில் சேர்க்கப்பட்டிருக்கிறார்.
மகாகாளி ஏரி
புற இணைப்புகள்
பகுப்பு:இமாச்சலப் பிரதேசப் புவியியல் தொடர்பான குறுங்கட்டுரைகள் பகுப்பு:சம்பா மாவட்டம்]]
மகாதீர் பின் முகமது
வெளி இணைப்புகள்
பகுப்பு:மலேசியப் பிரதமர்கள் பகுப்பு:மலேசிய அரசியல்வாதிகள்‎ பகுப்பு:மலேசிய அமைச்சர்கள் பகுப்பு:மலேசிய முசுலிம் அரசியல்வாதிகள் பகுப்பு:1925 பிறப்புகள் பகுப்பு:வாழும் நபர்கள்
துன் டாக்டர் லிம் சோங் யூ விரைவுச்சாலை
துன் டாக்டர் லிம் சோங் யூ விரைவுச்சாலை அல்லது கூட்டரசு சாலை 3113 (மலேசியா) ஆங்கிலம்: Tun Dr Lim Chong Eu Expressway அல்லது Federal Route 3113; சீனம்: 林倉祐大道; மலாய்: Lebuhraya Tun Dr Lim Chong Eu அல்லது Jalan Persekutuan 3113; என்பது மலேசியாவின் பினாங்கில் உள்ள ஒரு விரைவுச்சாலை ஆகும். இந்தச் சாலை ஜார்ஜ் டவுன் நகரத்தை பத்து மாவுங் நகர்ப் பகுதியுடன் இணைக்கிறது.
17.84 கி.மீ. (11.09 மைல்) நீளம் கொண்ட இந்த விரைவுச் சாலை, பினாங்கு தீவின் கிழக்குக் கடற்கரையைச் சுற்றி வருகிறது. முன்னாள் பினாங்கின் முதல்வர் துன் டாக்டர் லிம் சோங் யூ நினைவாக 7 டிசம்பர் 2010-இல் அமைக்கப்பட்டது.
பொது
இந்த விரைவுச்சாலையின் கிலோமீட்டர் 0, பத்து மாவுங் நகர்ப் பகுதியில் அமைந்துள்ளது. இந்தச் சாலையில் இரண்டு பிரிவுகள் உள்ளன:
ஜெலுத்தோங் விரைவுச் சாலை (Jelutong Expressway);
பாயான் லெப்பாஸ் விரைவுச் சாலை (Bayan Lepas Expressway).
பின்னணி
1983-ஆம் ஆண்டு பினாங்கு பாலம் கட்டப்படும் போது இங்கு ஒரு முன்னோடிச் சாலை உருவாக்கப் பட்டது. 1985-இல் சாலை கட்டுமானம் முடிவுற்றது. பின்னர், இந்தச் சாலை வடக்கு நோக்கி ஜெலுத்தோங் விரைவுச் சாலையாகவும்; தெற்கே பாயான் லெப்பாஸ் விரைவுச் சாலையாகவும் நீட்டிக்கப்பட்டது.
முன்னாள் பினாங்கு முதல்வர் லிம் சோங் யூ 24 நவம்பர் 2010-இல் காலமானார். அவர் இறந்த பிறகு, 2010 டிசம்பர் 7-ஆம் தேதி, பினாங்கு மாநில அரசாங்கம் அவரின் நினைவாக அந்த விரைவுச் சாலைக்கு துன் டாக்டர் லிம் சோங் யூ விரைவுச்சாலை எனப் பெயரை மாற்றியது.
துன் டாக்டர் லிம் சோங் யூ விரைவுச்சாலையில் தெங்கு குடின் – குளுகோர் சாலையும் (Jalan Tengku Kudin–Gelugor-Penang Bridge) இணைகிறது.
மேலும் காண்க
பகுப்பு:மலேசியாவில் உள்ள சாலைகள்
அப்துல்லா அகமது படாவி
அப்துல்லா அகமது படாவி (Abdullah bin Haji Ahmad Badawi, பிறப்பு: நவம்பர் 26, 1939) மலேசிய அரசியல்வாதி ஆவார். இவர் மலேசியாவின் ஐந்தாவது பிரதமர் ஆவார்.
முன்னாள் பிரதமர்  மகாதீர் பின் முகமது, அவரின் துணைப் பிரதமராக இருந்த அன்வார் இப்ராகிமை பதவி நீக்கம் செய்த பின்னர், அந்த இடத்திற்கு அப்துல்லா படாவி துணைப் பிரதமராக நியமிக்கப் பட்டார். அதன் பின்னர் மகாதிர் பதவி ஓய்வு பெற்றதும் அப்துல்லா படாவி பிரதமராக நியமிக்கப்பட்டார்.
வெளி இணைப்புகள்
பகுப்பு:1939 பிறப்புகள் பகுப்பு:மலேசியப் பிரதமர்கள் பகுப்பு:மலேசிய அமைச்சர்கள் பகுப்பு:மலேசிய அரசியல்வாதிகள்‎ பகுப்பு:மலேசிய முசுலிம் அரசியல்வாதிகள் பகுப்பு:வாழும் நபர்கள்
துருவேக்கெரே சட்டமன்றத் தொகுதி
துருவேக்கெரே சட்டமன்றத் தொகுதி (Turuvekere Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது துமக்கூரு மாவட்டத்தில் உள்ளது. துமக்கூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 130 ஆகும்.
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:தும்கூர் மாவட்டம்
பாட்டா, எக்குவடோரியல் கினி
வரலாறு
1969 ஆம் ஆண்டு எசுப்பானிய எதிர்ப்பு கலவரங்களுக்குப் பிறகு, பாட்டாவில் ஐரோப்பிய மக்கள் தொகை குறைந்தது. மேலும் 1970கள் மற்றும் 1980 களின் பிற்காலத்தில் ஏற்பட்ட பொருளாதரா தேக்கநிலையும் இந்த நகரத்தினை மிகவும் பாதித்தது. 1980 களின் பிற்பகுதியிலும் 1990 களின் பிற்பகுதியிலும் நாட்டின் எண்ணெய் வளங்கள் நகரத்தின் வளர்ச்சிக்கு உந்துத்தலாக அமைந்தது.
மார்ச் 7, 2021 இல், இந்த நகரத்தில் தொடர்ச்சியான வெடிப்புகள் ஏற்பட்டது. இதன் விளைவாக குறைந்தபட்சம் 105 பேர் இறந்தனர் மற்றும் 615 க்கும் மேற்பட்டோர் காயமடைந்தனர். வெடிப்பினால் நகரத்தின் பெரும்பான்மையான கட்டிடங்கள் சேதமடைந்தன.
போக்குவரத்து
பாட்டா விமான நிலையம் பாட்டாவின் வடக்கே அமைந்துள்ளது.
வெளி இணைப்புகள்
பகுப்பு:எக்குவட்டோரியல் கினி
கடியன்லென
கடியன்லென (Kadiyanlena தமிழில் சிலவேளைகளில் கடியஞ்சேனை) இலங்கையின் மத்திய மாகாணத்தின் கண்டி தேர்தல் மாவட்டத்தில் அமைந்துள்ள ஒரு நகரமாகும். இது பத்தனை, நாவலப்பிட்டி பெருந்தெருவில் நாவலப்பிட்டி நகரிலிருந்து 7 கிலோமீட்டர் தொலைவில் அமைந்துள்ளது. நிர்வாகம் பஸ்பாகே கோரளை வட்டார செயலாளர் பிரிவாலும் உள்ளூராட்சி பஸ்பாகே கோரளை பிரதேச சபையாலும் மேற்கொள்ளப்படுகிறது. இப்பகுதியில் தேயிலைப் பெருந்தோட்டங்கள் அதிகளவில் அமைந்துள்ளன. இங்கு வாழும் பெரும்பான்மையான மக்கள் தேயிலைத் துறை சார்ந்த தொழில்களில் ஈடுபட்டு வருகின்றனர். நகரம் கண்டி-நுவரெலியா மாவட்ட எல்லையில் கண்டி பக்கமாக அமைந்துள்ளது. நகருக்கருகில் கெட்டபுலா நீர்வீழ்ச்சி அமைந்துள்ளது.
பகுப்பு:கண்டி மாவட்டத்தில் உள்ள ஊர்களும் நகரங்களும்
சினேகலதா ஶ்ரீவாஸ்தவா
சினேகலதா ஶ்ரீவாஸ்தவா (ஆங்கிலம்: Snehlatha Srivastava) என்பவர் ஓய்வு பெற்ற இந்திய ஆட்சியாளர் ஆவார். இவர் இந்திய மக்களவை செயலராக 2017 ஆம் ஆண்டு திசம்பர் திங்கள் 1 ஆம் நாள் முதல் பணியாற்றி வருகிறார். இவர் மத்திய பிரதேசம் 1982 ஆம் ஆண்டு அணியைச் சேர்ந்தவர். இவரே முதல் பெண் மக்களவை செயலராக நியமிக்கப்பட்டவர் ஆவார்.
மேற்கோள்கள்
பகுப்பு:வாழும் நபர்கள் பகுப்பு:1957 பிறப்புகள் பகுப்பு:இந்திய ஆட்சி பணி அலுவலர்கள்
தசைதிசுப்படலச் சிகிச்சை
தசைதிசுப்படலச் சிகிச்சை (ஆங்கிலம்: Myofascial release) என்பது இயன்முறைமருத்தும் என பல வகையான மருத்தவ முறையில் தசை மற்றும் திசுப்படலம் சார்ந்த குறைபாடுகளுக்கு வழங்கப்படும் கைநுட்பச் சிகிச்சை வகை ஆகும். இது தசைதிசுவின் இலகுத்தன்மை, இயக்கம், பிடிப்பு, தழும்பு மற்றும் இறுக்கம் ஆகியவற்றை சரி செய்ய உதவுகிறது. மேலும் இரத்த ஓட்டம், நிணநீர் ஓட்டம், தசை நீச்சிக்கான சீரமைப்புக்கும் பயன்படுகிறது.
தசைதிசுப்படலம்
தசைதிசுப்படலம் என்பது மனித உடலில் தோலுக்கு தசைக்கும் இடையே அமைந்துள்ள ஒரு மெல்லிய இணைப்பு படலம் ஆகும். கிருமி தொற்று, எலும்பு முறிவு, தசை குறைபாடு, நீண்ட நாள் அசைவின்மை காரணமாக இந்த இணைப்பு படலம் தாம் அமைந்துள்ள் பகுதிகளில் வலி, தசை இருக்கும், இரத்த ஓட்டம் குறைவு ஆகிய தொந்தரவுகளை ஏற்படுத்துகிறது.
திறன்
அமெரிக்க புற்றுநோய் சமூகம் தனது அறிக்கையில் தசைதிசுப்படச் சிகிச்சை எனும் கைநுட்பச் சிகிச்சை ஒரளவுக்கு அறிவியல் ஆதாரங்கள் பெற்று வலி குறைக்கவும், தசை அசைவியன் மீள்தன்மையை சரிசெய்யவும் பயன்படுகிறது என கூறியுள்ளது. ஆனால் புற்றுநோயால் எற்படும் வலி மற்றும் இதர குறைபாடுகளை இது சரிசெய்யாது எனவும் ஆதாரத்துடன் விளக்கியுள்ளது. மேலும் வருங்காலங்களில் இதன் மேல் நடத்தப்படும் ஆராய்ச்சி கட்டுரைகளும் முடிவுகளும் இந்த கைநுட்பச் சிகிச்சை முறைக்கு வலுசேர்க்கும்.
மேற்கோள்கள்
பகுப்பு:இயன்முறை மருத்துவம்
ஊட்டி ஏரி
அம்சங்கள்
இந்த ஏரியைச் சுற்றி யூக்கலிப்டஸ் மரங்கள் நிறைந்தும், இதன் கரையில் தொடர்வண்டிப் பாதையும் செல்கிறது. கோடைக்காலமான மே மாதத்தில் படகுப் போட்டி போன்றவை இரண்டு நாட்கள் நடத்தப்படுகின்றன. மையம்|750x750px
படகு இல்லம்
ஏரியை ஒட்டி படகு இல்லம் தமிழ்நாடு சுற்றுலா வளர்ச்சிக் கழகத்தால் கட்டப்பட்டது. ஏரியில் படகுகளில் செல்ல பயணிகளுக்கு மிகுந்த ஆர்வமுள்ளது. படகு துறையில் துடுப்பு படகுகள், மிதி படகுகள், மோட்டார் படகுகள் போன்றவை உள்ளன. இங்கு ஒரு பூங்காவும், அதில் ஒரு சிறிய தொடர்வண்டியும் சுற்றிவருகிறது. பிற குறிப்படத்தக்க அம்சங்களாக சுற்றுலாத்துறையால் இங்கு ஒரு உணவகம் நடத்தப்படுகிறது. மேலும் படகு இல்லம் முன்பு குதிரைவண்டி சவாரி வசதியும் உள்ளது.
பின்னடைவுகள்
ஏரியில் பெரிய பிரச்சனையாக உள்ளது ஆகாயத்தாமரையின் பெருக்கம்தான். பொதுப்பணித்துறையினர் தொடர்ந்து இந்தக் களைகளை சுத்தப்படுத்தி வருகின்றனர். தமிழ்நாடு மாசுக்கட்டுப்பாடு வாரியத்தின் ஒரு ஆய்வின்படி ஊட்டி ஏரி மாநிலத்தின் மிகவும் மாசுபட்ட ஏரிகளில் ஒன்றாக உள்ளது. மனிதர்கள் குடிக்கவோ அல்லது குளிக்கவோ தகுதியற்றதாக உள்ளதாக உள்ளது.
மேற்கோள்கள்
பகுப்பு:உதகமண்டலம் பகுப்பு:நீலகிரி மாவட்ட சுற்றுலாத் தலங்கள் பகுப்பு:நீலகிரி மாவட்ட ஏரிகள்
எண்ணூர் அனல் மின் நிலையம்
எண்ணூர் அனல்மின் நிலையம் தமிழ்நாட்டில் அமைந்துள்ள ஒரு நிலக்கீல் கரி அனல் மின் நிலையம் ஆகும்.
வரலாறு
எண்ணூர் அனல்மின் நிலையம் 1970ஆம் ஆண்டு மின்உற்பத்தி தேவைகளை நிறைவேற்ற கட்டமைக்கப்பட்டது.தமிழ் நாட்டில் உள்ள முக்கிய நான்கு அனல்மின் நிலையங்களுள் ஒன்றான இது தமிழ்நாடு மின்சார வாரியத்தால் நிறுவப்பட்டது. தற்போது இந்த நிலையத்தின் முழு திறன் 450 மெகாவாட்டு ஆகும். இந்த நிலையத்திற்கு தேவையான நிலக்கரி எண்ணூர் துறைமுகத்தில் இறக்குமதி செய்யப்படுகிறது. எனினும், 1000 மெகாவாட்டு திறன் உலையின் கட்டுமான பணிகள் 2007இல் தொடங்கின. இந்நிலையத்தில் தற்போது இரண்டு 60 மெகாவாட் உலையும் மூன்று 110 மெகாவாட் உலையும் அமைந்துள்ளன. கூடுதலாக 500 மெகாவாட் உற்பத்தி உலை நிறுவ பரிந்துரைக்கபட்டு கட்டுமான பணிகள் தொடங்கபட்டன. இந்நிலையத்தின் மொத்த மதிப்பு 270 கோடி ரூபாய் ஆகும்.
அம்சங்கள்
மாநிலத்தின் முக்கிய உற்பத்தி நிலையமாக திகழும் இதன் உற்பத்தி திறன் அண்மைய ஆண்டுகளில் மேம்படுத்தபட்டுள்ளது. தமிழ்நாடு மின் உற்பத்தி மற்றும் பகிர்மான கழகத்திடம் இருந்து பல விருதுகளை பெற்றுள்ளது. மேலும், கழிவுகளை சுத்திகரித்து முறையாக வெளியேற்ற சிறப்பு அமைப்புக்களை கொண்டுள்ளது.
இயக்கத்திற்கு தேவையான நிலக்கரி MCL (தல்கர் மற்றும் எல்பி பள்ளத்தாக்கு), ஒரிசா மற்றும் ECL, ரணிகஞ்சு, மேற்கு வங்காளம் ஆகிய இடங்களில் இருந்து பெறப்படுகிறது. 2008–2009 ஆண்டின் கொள்திறன் காரணி (plant load factor) 49.17 சதவிகிதம் ஆகும்.
மேம்பாடுகள்
எண்ணூர் மின் நிலையத்தில் மேம்படுத்தல் நடைபெறுகிறது. இங்கு சிறப்பு பொருளாதார மண்டலம் அமைப்பது குறித்து விவாதிக்கப்பட்டு வருகிறது. இந்த புதிய திட்டம் அண்மைய தொழில்நுட்பத்தை பயன்படுத்தி இந்நிலையத்தின் உற்பத்தியை பெருக்க வடிவமைக்கபட்டது. இத்திட்டத்தில் நுட்ப நடைமுறைபடுத்தல் பற்றியும் தெரிவிக்கப்பட்டுள்ளது. எனினும் அண்மைய வருடங்களில் தமிழ்நாட்டில் நிலவும் நிலக்கரி பற்றாக்குறையால், இந்நிலையத்திற்கு நிலக்கரி இறக்குமதி செய்யப்பட்டு பயன்படுத்தபடுகிறது.
மேற்கோள்கள்
பகுப்பு:தமிழ்நாடு அனல் மின் நிலையங்கள் பகுப்பு:சென்னை
மம்தா தாஸ்
மம்தா தாஸ் அல்லது மம்தா டேஷ் ( Mamata Dash பிறப்பு 4 அக்டோபர் 1947) ஓர் ஒடிய கவிஞர், எழுத்தாளர் மற்றும் மொழிபெயர்ப்பாளர் ஆவார். இவர் இந்தியாவின் ஒடிசாவைச் சேர்ந்தவர். இவரது கவிதைத் தொகுப்பான ஏகாத்ரா சந்திரசூர்யாவுக்கு ஒடிய மொழிக்கான சாகித்திய அகாதமி விருது வழங்கப்பட்டது.
நிகோதெம் போப்லாவ்சுகி
நிக்கோதெம் ஜானுசு போப்லாவ்சுகி (Nikodem Janusz Poplawski; பிறப்பு: 1 மார்ச் 1975) போலந்து மெய்யியல்சார் கோட்பாட்டு இயற்பியலாளர் ஆவார். ஒவ்வொரு கருந்துளையும் மற்றொரு அண்டத்திற்கு ஒரு நுழைவாயிலாக இருக்க முடியும் என்றும் அண்டம் ஒரு பெரிய  அண்டத்தில் இருக்கும் ஒரு கருந்துளையில் உருவானது என்றும் கூறிய கருதுகோளுக்காக மிகவும் பரவலாக குறிப்பிடப்படுகிறார். இந்த கருதுகோளை நேசனல் ஜியோகிராஃபிக்கு, சயன்சு இதழ்கள் 2010 ஆம் ஆண்டின் முதல் பத்து கண்டுபிடிப்புகளில் ஒன்றாகப் பட்டியலிட்டன.
பனாவ் மர சுண்டெலி
பனாவ் மர சுண்டெலி (Banahaw tree mouse)(மசூரியோமைசு குலாண்டேங் = Musseromys gulantang) என்பது முரிடே எலி குடும்பத்தினைச் சார்ந்த கொறிணியாகும். பிலிப்பீன்சுவின் லூசோனைச் சார்ந்த மவுண்ட் பனாவ் நினைவாகப் பெயரிடப்பட்டது.
மம்தா தாஸ்
சுயசரிதை
மம்தா அக்டோபர் 4, 1947 அன்று ஜகத்சிங்பூரில் பிறந்தார். இவரது தந்தை ராமச்சந்திர மொஹாபத்ரா ஒரு மருத்துவர் ஆவார். இவரது தாயின் பெயர் பங்கஜ்மாலா. அவருக்கு 4 சகோதரிகள் மற்றும் 3 சகோதரர்கள் இருந்தனர். கட்டாக்கின் ராவன்ஷா பெண்கள் பள்ளிக்குச் செல்வதற்கு முன்பு ஜகத்சிங்பூரில் தனது ஆரம்பக் கல்வியைப் பெற்றார். இவர் தனது ஒன்பது வயதில் கவிதைகள் எழுதத் தொடங்கினார். இவரது சில கவிதைகள் குழந்தைகளின் மாத இதழான மீனாபஜரில் வெளியிடப்பட்டன. துணைவரின் பெயர் டாக்டர் ரகுநாத் டாஷ்
பனாவ் மர சுண்டெலி
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள் பகுப்பு:கொறிணிகள்
துர்காம் குழாய்
நுண்ணுயிரிகளால் வாயு உற்பத்தியைக் கண்டறிய துர்காம் குழாய்கள் (Durham tube)நுண்ணுயிரியல் சோதனைகளில் பயன்படுத்தப்படுகின்றன. இவை வெறுமனே மற்றொரு சோதனைக் குழாயில் தலைகீழாகச் செருகப்பட்ட சிறிய சோதனைக் குழாய்களாகும். இந்த சிறிய குழாயில் ஆரம்பத்தில் நுண்ணுயிரிகளை வளர்க்க வேண்டிய உணவூட்டக் கரைசல் நிரப்பப்படும். வாயுவானது உறையிடப்பட்டு, அடைகாக்கும்போது வாயு உற்பத்தி செய்யப்பட்டால் இவை சிறிய துர்காம் குழாயில் காணப்படும். குழாய் தலைகீழாகச் செருகப்படும்போது உருவாகும் ஆரம்ப காற்று இடைவெளி கிருமியழித்தலின் போது இழக்கப்படும். கிருமியழித்தல் வழக்கமாக 121 ° செண்டிகிரேடில் 15 அல்லது அதற்கு மேற்பட்ட நேரம் செய்யப்படுகிறது. இந்த முறையினை முதன்முதலில் 1898இல் இங்கிலாந்து நுண்ணுயிரியலாளர் ஹெர்பர்ட் துர்காம் அறிவித்தார்.
வெளி இணைப்புகள்
1. http://www.vumicro.com/vumie/help/VUMICRO/Nitrate_Broth_with_Durham_Tube.htm
2. http://www.bd.com/ds/technicalCenter/inserts/L007459(07)(0506).pdf
மேற்கோள்கள்
பகுப்பு:ஆய்வுக்கூடக் கருவிகள்
நிகோதெம் போப்லாவ்சுகி
கதவுதிறக்கும் கருந்துளைகள்
பாப்லாவ்ஸ்கியின் அணுகுமுறை ஐன்ஸ்டீன் - கார்டன் ஈர்ப்பு கோட்பாட்டை அடிப்படையாகக் கொண்டது, இது பொது சார்பியலை இயல்நிலைக் கோண உந்தத்தின் (தற்சுழற்சி) பொருளை விரிவுபடுத்துகிறது. வளைந்த காலவெளியின் தற்சுழற்சிக்கு அஃபைன் இணைப்பை  சுழியாகக் கட்டுப்படுத்த முடியாது. மேலும், அதன் எதிர் சமச்சீர் பகுதியாக முறுக்கம் அமைகிறது. எனவே, புலச் சமன்பாடுகளை வழங்கும் ஆமில்டனின் மாறாத செயல்பாட்டுக் கொள்கையில் முறுக்கம் ஒரு மாறியாக இருக்க வேண்டும். இந்த முறுக்கம் ஈர்ப்பு விசையின் இருப்புக்கான மொத்த (வட்டணை, இயல்) கோண உந்த அழியாமை விதிக்கான  சரியான பொதுமைப்படுத்தலை வழங்கி, பெர்மியான்களுக்கான டிராக் சமன்பாட்டையும் மாற்றியமைக்கிறது.
கருந்துளைகளுக்குள்ளும் அண்டத்தின் தொடக்கத்திலும் இருக்கும் மிக அதிக அடர்த்தியில் உள்ள பெர்மியானியல் பொருளின் மீது இழுவையின் ஈர்ப்பு விளைவுகள் குறிப்பிடத்தக்கவை. முறுக்கம் ஒரு விலக்கும் ஆற்றலாக தன்னை வெளிப்படுத்துகிறது என்று போப்லாவ்சுகி கருதுகிறார், இது பெர்மியன்களின் இடஞ்சார்ந்த விரிவாக்கத்திற்கு காரணமாகிறது. மேலும், கருந்துளையின் நிகழ்வு அடிவானத்தில் ஓர் ஈர்ப்பு ஒருமை உருவாவதைத் தடுக்கிறது. முறுக்கம் காரணமாக, அடிவானத்தின் மறுபக்கத்தில் உள்ள இடிந்து விழும் பொருள் ஒருபெரும், ஆனால் வரையறுக்கப்பட்ட அடர்த்தியை அடைந்து, வெடித்து மீண்டும் எழுகிறது, ஒரு புதிய, மூடிய, விரிவடையும்  அண்டத்தில்  ஐன்ஸ்டீன்- உரோசன் பாலத்தை ( புழுத்துளை ) உருவாக்குகிறது. வலுவான புவியீர்ப்புப் புலங்களில் குவையத் துகளாக்க துணிப்புகளைக் கடக்க முறுக்கம் உதவுகிறது. இதேபோல், பெருவெடிப்பு பெரு  உதைப்பால் மாற்றப்பட்டது, அதற்கு முன்  அண்டம் கருந்துளையின் உட்புறமாக இருந்தது. இந்தக் காட்சியானது அண்ட உப்புதலை  உருவாக்குகிறது, இது மிகப்பெரிய அளவில் தற்போதைய அண்டம் ஏன் இடஞ்சார்ந்த தட்டையான, ஒத்த, ஒருபடித்தானதாக தோன்றுகிறது என்பதை விளக்குகிறது. இது கால அம்புக்குறியை விளக்கலாம். கருந்துளை தகவல் முரண்பாட்டை தீர்க்கலாம். இருண்ட பொருளின் தன்மையை விளக்கலாம். அண்டத்தில் உள்ள பொருளுக்கும் எதிர் பொருளுக்கும் இடையில் காணப்படும் சமச்சீரற்ற தன்மைக்கும் முறுக்கமே காரணமாக இருக்கலாம். கருந்துளையின் சுழற்சி அதன் நிகழ்வு அடிவானத்தின் மறுபக்கத்தில் உள்ள காலவெளியை க் கட்டுப்படுத்துவதோடு, புதிய அண்டத்தில் விருப்பமான திசையையும் விளைவிக்கலாம். அண்ட நுண்ணலைப் பின்னணியில் காணப்பட்ட அலைவுகள் அவரது கருதுகோளுக்குச்  சான்றுகளை வழங்கக்கூடும் என்று பாப்லாவ்சுகி கூறுகிறார்.
போப்லாவ்ஸ்கி முறுக்கு நிலையில்  உந்தக் கூறுகள் பயணிப்பதில்லை என்றும் முன்மொழிந்தார். அதன்படி, பெய்ன்மேன் வரைபடங்களில் தொடர்ச்சியான உந்தத்தின் மீதான ஒருங்கிணைப்பு, தனித்த உந்த ஐகன் மதிப்புகளின் மேல் கூட்டுத்தொகையால் மாற்றப்படுகிறது. அதன் பிரிப்பு பருமை கூட, அதிகரிக்கிறது. இதன் விளைவாக, பெய்ன்மேன் வரைபடங்களில் உள்ள மாறுபட்ட ஒருங்கிணைப்புகள் குவிந்த தொகைகளால் மாற்றப்படுகின்றன. எனவே, முறுக்கு புற ஊதா வேறுபாட்டை நீக்கி, குவையப் புலக் கோட்பாட்டில் முறைப்படுத்துவதற்கான இயற்பியல் பொறிமுறையை வழங்குகிறது, இது மின்னனின் பொருண்மை, மினனூட்டம் போன்ற வெற்று அளபன்களின் வரையறுக்கப்பட்ட மதிப்புகளை அளிக்கிறது.
கல்வி
போப்லாவ்ஸ்கி தனது மூதறிவியல் பட்டத்தை வார்சா பல்கலைக்கழகத்தில் வானியலில் பெற்றார் (1999). அவர் முனைவர் பட்டத்தை இந்தியானா பல்கலைக்கழகத்தில் இயற்பியலில் (2004) பெற்றார். பின்னர் அவர் கோட்பாட்டு இயற்பியலில் விரிவுரையாளராகவும் ஆராய்ச்சியாளராகவும் பணியாற்றினார். 2013 ஆம் ஆண்டில் நியூ ஹேவன் பல்கலைக்கழகத்தில் கணிதம், இயற்பியல் துறையில் மூத்த விரிவுரையாளராக சேர்ந்த அவர், 2020 ஆம் ஆண்டில் புகழ்பெற்ற விரிவுரையாளரானார்.
மக்கள் பண்பாட்டில்
பாப்லாவ்சுகி " புழுத் துளையூடாக" என்ற தொலைக்காட்சி நிகழ்ச்சியின் ஒரு அத்தியாயத்தில் " இணை அண்டங்கள் உண்டா? (கட்டம் 2) " என்ற தலைப்பிலும், டிஸ்கவரி சேனல் நிகழ்ச்சியான கியூரியாசிட்டி நிகழ்ச்சியின் ஒரு தொடரில் " இணை அண்டங்கள் உண்டா? " என்ற தலைப்பிலும் 2011 இல் ஒளிபரப்பப்பட்டது.
மம்தா தாஸ்
சான்றுகள்
பகுப்பு:வாழும் நபர்கள் பகுப்பு:இந்தியப் பெண் எழுத்தாளர்கள் பகுப்பு:ஒடிசா நபர்கள் பகுப்பு:1947 பிறப்புகள்
ஆங்கிலோ இந்தியர்கள்
ஆங்கிலோ-இந்தியர் வெள்ளையர் அல்லராயினும், ஆண்களும் பெண்களும் ஐரோப்பியரைப் போல சட்டை அணிந்து ஆங்கிலம் பேசி வந்தனர். அதனால் தமிழ்நாட்டில், ஆண்களைச் சட்டைக்காரர் என்றும் பெண்களைச் சட்டைக்காரி என்றும் குறிப்பிடும் வழக்கம் தோன்றியது. .
தற்போது இந்தியாவில், ஆங்கிலோ இந்திய சமூகம் அருகி வரும் சமூகமாக உள்ளது.
வாழ்விடம்
நவீன ஆங்கிலோ-இந்திய சமூகம் மிகவும் சிறுபான்மை சமூகமாகும். இச்சமூக மக்கள் இந்தியா, இலங்கை, மியான்மார், வங்காளதேசம், பாக்கித்தான், சிங்கப்பூர், மலேசியா, ஆத்திரேலியா, நியூசிலாந்து, இலங்கை போன்ற முன்னாள் ஆங்கிலேயே காலனி நாடுகளில் வாழ்பவர்கள்.
ஆங்கிலோ-இந்தியர்கள், இந்தியாவில் தில்லி, கொல்கத்தா, சென்னை, பெங்களூரு, மும்பை, கோவா, விசாகப்பட்டினம், விசயவாடா, ஐதராபாத்து, கான்பூர், லக்னோ, கோயம்புத்தூர், மதுரை, திருச்சிராப்பள்ளி, போத்தனூர், கொல்லம், கோழிக்கோடு, கண்ணனூர், மைசூர், கோவா, ஆக்ரா, குர்தா ரோடு, கட்டக், போன்ற நகரங்களில் வாழ்ந்தனர்.
மொழி
ஆங்கிலம் முதல் மொழியாகவும், இந்தியத் துணைக்கண்டத்து மொழிகளை இரண்டாம் மொழியாக அறிந்தவர்கள்.
சமயம்
ஆங்கிலோ-இந்தியர்கள், கிறித்தவ சமயத்தின் உட்பிரிவுகளான உரோமன் கத்தோலிக்கம், பாப்டிசம், மெதாடிசம், புராட்டசுடண்டு சமயங்களைப் பின்பற்றுபவர்கள்.
கலாசாரமும் பண்பாடும்
ஆங்கிலோ-இந்தியர்கள் தங்கள் வாழ்க்கை முறையை முற்றிலும் ஐரோப்பிய கலாசாரம் மற்றும் பண்பாட்டைத் தழுவி வாழ்கிறார்கள்.